**Social Calendar Project**

Αλεβιζόπουλος Άγγελος, Βελώνης Γεώργιος,Κασνάκης Αθανάσιος,Τζιμτζίμης Ελευθέριος

**Αντικείμενο της εργασίας:**

Κατασκευή Web Application για on-line κοινωνικό ημερολόγιο

**Περιγραφή:**

Πρόκειται να αναπτύξουμε μία εφαρμογή η οποία θα διαθέτει τις λειτουργίες ενός ημερολογίου, αλλά και τα χαρακτηριστικά ενός μέσου κοινωνικής δικτύωσης μεταξύ πιστοποιημένων χρηστών.

Οι χρήστες θα μπορούν να δημιουργούν και να αναζητούν σημειώσεις και συμβάντα επιλέγοντας τις ημερομηνίες που ενδιαφέρονται και στην συνέχεια θα μπορούν να κοινοποιούν το περιεχόμενο σε άλλους χρήστες, τους οποίους θα επιλέγουν μέσα από την λίστα του δικτύου των επαφών τους. Όταν προστίθεται ένα νέο συμβάν το σύστημα θα ενημερώνει τα εγγεγραμμένα μέλη με μήνυμα ηλ. ταχυδρομείου, στο οποίο θα επισυνάπτετε το αρχείο του συμβάντος.

**GitHub Project:**

<https://github.com/Angelonpc/socialcalendarproject>

**Project URL:**

http://sakis.kasnakis.gr

**Τεχνολογίες Υλοποίησης :**

* HTML ,CSS , Bootstrap Framework, JavaScript, AJAX, PHP,MySQL,Apache Server

**Χαρακτηριστικά ανάπτυξης της εφαρμογής:**

* Χρήση της εφαρμογής μέσω web -Web Usability
* Φιλικότητα της εφαρμογής ως προς τον χρήστη
* Διευκόλυνση διαπροσωπικής επικοινωνίας μεταξύ χρηστών
* Ευκολία προσθήκης περιεχομένου
* Αμεσότητα περιεχομένου
* Προσαρμογή περιεχομένου στις ανάγκες και προτιμήσεις του χρήστη- Responsive Layout
* Δυνατότητα κοινωνικής δράσης

**Μεθοδολογία ανάπτυξης:**

Θα στηριχθούμε στη μεθοδολογία ανάπτυξης ICONIX. Η ICONIX είναι μια μεθοδολογία ανάπτυξης λογισμικού που επιτρέπει τη συστηματική μετάβαση από τις αρχικές απαιτήσεις όπως

αυτές διατυπώνονται από τον πελάτη , στον κώδικα που τελικά υλοποιεί τις απαιτήσεις αυτές .

Είναι μια απλούστερη εκδοχή της ευρέως διαδεδομένης Ενοποιημένης Προσέγγισης.(Unified Process).

**Στάδια Ανάπτυξης**

|  |  |
| --- | --- |
| **Στάδιο** | **Αποτέλεσμα – Μοντέλο Κλάσεων** |
| 1. Αρχικές Απαιτήσεις | Αρχικό Μοντέλο Περιπτώσεων Χρήσης |
| 2. Ανάλυση Απαιτήσεων | Μοντέλο Ανάλυσης |
| 3. Σχεδίαση Εφαρμογής | Μοντέλο Σχεδίασης και Μοντέλο Ανάπτυξης |
| 4. Υλοποίηση Εφαρμογής | Μοντέλο Υλοποίησης |
| 5. Έλεγχος | Μοντέλο Ελέγχου |
| 6. Εργασία | Προϊόν |

## Ανάλυση απαιτήσεων.

## 1. Πιθανοί χρήστες.

### 1.1.Επισκέπτης – User.

Οποιοσδήποτε χρήστης χωρίς ιδιαίτερα δικαιώματα. Θα λέγαμε με δικαιώματα ανάγνωσης.

### 1.2.Μέλος – Member.

Χρήστες των οποίων έχει αναγνωριστεί η ταυτότητά τους, είτε με εγγραφή τους στο site, είτε με πιστοποίηση από ένα κοινωνικό δίκτυο. Τα μέλη του site έχουν τη δυνατότητα να προσθέτουν ,να τροποποιούν, να διαγράφουν, να αναζητούν και να κοινοποιούν συμβάντα και σημειώσεις ημερολογίου.

**1.3.Διαχειριστής – Administrator.**

Ο διαχειριστής είναι ο χρήστης που έχει πλήρη δικαιώματα στο σύστημα.

**2. Καταγραφή απαιτήσεων**

**2.1. Καταγραφή απαιτήσεων επισκέπτη.**

Πρόσβαση σε φόρμα δημιουργίας νέου λογαριασμού, μέσω της οποίας θα είναι δυνατή η καταχώρηση βασικών στοιχείων του χρήστη για την πιστοποιημένη πρόσβασή του στο σύστημα.



**2.2.Καταγραφή απαιτήσεων Μέλους.**

**Είσοδος στο σύστημα.**

Ο χρήστης θα μπορεί με τα προσωπικά του στοιχεία (Username και password) να έχει πρόσβαση στο σύστημα. Επιπλέον θα του δίνεται η δυνατότητα πρόσβασης στο σύστημα με χρήση της πιστοποίησης ενός άλλου μέσου κοινωνικού δικτύου (facebook, google+, twitter)

**Εισαγωγή συμβάντος ημερολογίου.**

Ο χρήστης θα μπορεί να εισάγει ένα συμβάν ημερολογίου με οπτικό τρόπο – επιλέγει ημερομηνία και ώρα από μια φόρμα εισαγωγής συμβάντων ημερολογίου- και περιγράφει το συμβάν. Το σύστημα αναλαμβάνει την αποθήκευση των σχετικών πληροφοριών για τον συγκεκριμένο χρήστη σε μια βάση δεδομένων.

**Διαγραφή συμβάντος ημερολογίου.**

Ο χρήστης θα μπορεί να διαγράψει ένα ή περισσότερα συμβάντα ημερολογίου.

Το σύστημα αναλαμβάνει τη διαγραφή των σχετικών πληροφοριών από τη βάση δεδομένων.

**Τροποποίηση συμβάντος ημερολογίου.**

Ο χρήστης θα μπορεί να τροποποιήσει τα στοιχεία ενός συμβάντος μέσα από μια φόρμα τροποποίησης.

Το σύστημα αναλαμβάνει για την ενημέρωση της βάσης δεδομένων με τα νέα στοιχεία του συμβάντος.

**Αναζήτηση συμβάντων ημερολογίου.**

Ο χρήστης θα μπορεί να κάνει αναζήτηση συμβάντων μέσω επιλεγμένων φίλτρων που μπορεί να είναι φίλτρα ημερομηνίας , ώρας, λέξεων κλειδιών στην περιγραφή του συμβάντος.

Το σύστημα αναλαμβάνει την αναζήτηση των πληροφοριών στη βάση δεδομένων και την παρουσίαση των αποτελεσμάτων σε κατάλληλη μορφή.

**Προβολή Ημερολογίου**

Ο χρήστης έχει τη δυνατότητα να επιλέγει την παρουσίαση των συμβάντων ημερολογίου σε μορφή ημερολογίου, ανά ημέρα, εβδομάδα, μήνα, λίστας συμβάντων.

Το σύστημα αναλαμβάνει για την παρουσίαση των σχετικών πληροφοριών σε κατάλληλη φόρμα.

**Κοινοποίηση συμβάντος ημερολογίου.**

Ο χρήστης έχει τη δυνατότητα να επιλέξει αν το συμβάν θα είναι ορατό ή όχι από άλλους χρήστες και επίσης τη δυνατότητα αποστολής του συμβάντος μέσω e-mail.

**Έξοδος – Logout**

O χρήστης έχει τη δυνατότητα εξόδου από το σύστημα.

Το σύστημα αναλαμβάνει το κλείσιμο διεπαφών χρήστη που τον αφορούν.



**Καταγραφή απαιτήσεων Διαχειριστή.**

Ο διαχειριστής εκτός από τις δυνατότητες που θα έχει ένα Μέλος – Member, επιπλέον θα πρέπει να έχει και τις εξής δυνατότητες.

**Διαχείριση χρηστών.**

Ο διαχειριστής θα μπορεί να ελέγχει τις εγγραφές της βάσης δεδομένων μέσα από κατάλληλες φόρμες.

Θα μπορεί να παρεμβαίνει σε περιπτώσεις αστοχίας των χρηστών για αποκατάσταση λανθασμένων καταχωρήσεων (π.χ. στοιχεία πρόσβασης χρήστη).

Επίσης θα μπορεί να ασκεί μια εποπτεία στο περιεχόμενο του χρήστη.

**Διαχείριση εμφάνισης ημερολογίου.**

Ο διαχειριστής θα μπορεί να τροποποιήσει παραμέτρους που αφορούν ην εμφάνιση ημερολογίου, δηλαδή τη μορφή της ημερομηνίας και ώρας καθώς και ένα προτεινόμενο πρότυπο ωραρίου ημερολογίου. (Εργάσιμες ώρες , αργίες κ.λ.π.)